CELEX: 62013CN0363
Language: mt
Date: 2013-06-28 00:00:00
Title: Kawża C-363/13: Talba għal deċiżjoni preliminari mressqa mill-Corte suprema di cassazione (l-Italja) fit- 28 ta’ Ġunju 2013 — Leonardo Zappalà vs Rete Ferroviaria Italiana SpA

7.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/29
            
         Talba għal deċiżjoni preliminari mressqa mill-Corte suprema di cassazione (l-Italja) fit-28 ta’ Ġunju 2013 — Leonardo Zappalà vs Rete Ferroviaria Italiana SpA
   (Kawża C-363/13)
   2013/C 260/53
   Lingwa tal-kawża: it-Taljan
   
      Qorti tar-rinviju
   
   Corte suprema di cassazione
   
      Partijiet fil-kawża prinċipali
   
   
      Rikorrent: Leonardo Zappalà
   
      Konvenuta: Rete Ferroviaria Italiana SpA
   
      Domandi preliminari
   
   
               (1)
            
            
               Il-klawżoli tal-Ftehim Qafas dwar xogħol għal żmien determinat li jinsab fid-Direttiva 1999/70/KE (1) huma applikabbli għax-xogħol fis-settur nawtiku? B’mod partikolari, il-klawżola 2.1 tikkonċerna anki lill-ħaddiema għal żmien determinat li ġew irreklutati fuq il-vapuri (ferry-boats) li jwettqu rotot ta’ kuljum?
            
         
               (2)
            
            
               Il-Ftehim Qafas li jinsab fid-Direttiva 1999/70/KE u, b’mod partikolari l-klawżola 3.1 jipprekludi leġiżlazzjoni nazzjonali li tipprevedi (Artikolu 332 tal-Kodiċi tan-Navigazzjoni) li għandu jiġi indikat it-“tul” tal-kuntratt u mhux it-“terminu” tal-kuntratt? Il-previżjoni tat-tul tal-kuntratt permezz tal-indikazzjoni ta’ terminu finali li huwa ċert dwar l-eżistenza tiegħu (“massimu ta’ 78 jum”) iżda inċert dwar it-tmiem tiegħu hija kompatibbli mal-imsemmija direttiva?
            
         
               (3)
            
            
               Il-Ftehim Qafas li jinsab fid-Direttiva 1999/70/KE, u b’mod partikolari l-klawżola 3.1, jipprekludi leġiżlazzjoni nazzjonali (Artikoli 325, 326 u 332 tal-Kodiċi tan-Navigazzjoni) li tikkunsidra li r-raġunijiet oġġettivi tal-kuntratt għal żmien determinat huma kkostitwiti mis-sempliċi indikazzjoni tal-vjaġġ jew vjaġġi li għandhom jitwettqu, b’mod li essenzjalment l-għan tal-kuntratt (il-provvista) u l-kawża tiegħu (raġuni tal-konklużjoni ta’ kuntratt għal żmien determinat) jikkoinċidu?
            
         
               (4)
            
            
               Il-Ftehim Qafas li jinsab fid-Direttiva jipprekludi leġiżlazzjoni nazzjonali (f’dan il-każ il-Kodiċi tan-Navigazzjoni) li, f’każ ta’ użu ta’ kuntratti suċċessivi (b’mod li jikkostitwixxi abbuż fis-sens tal-klawżola 5), teskludi li dawn jittrasformaw ruħhom f’relazzjoni tax-xogħol għal żmien indeterminat (miżura prevista bl-Artikolu 326 tal-Kodiċi tan-Navigazzjoni fl-eventwalità biss li l-persuna reklutata taħdem b’mod mhux interrott għal żmien ta’ iktar minn sena u fl-eventwalità fejn bejn it-tmiem ta’ kuntratt u l-konklużjoni tal-kuntratt suċċessiv ikun għadda perijodu ta’ mhux iktar minn 60 jum)?
            
         
      (1)  Id-Direttiva tal-Kunsill 1999/70/KE, tat-28 ta’ Ġunju 1999, dwar il-ftehim qafas dwar xogħol għal żmien fiss [żmien determinat] konkluż mill-ETUC, mill-UNICE u mis-CEEP (ĠU Edizzjoni Speċjali bil-Malti, Kapitolu 5, Vol. 3, p. 368).